পূর্বমেদিনীপুর জেলার তমলুক, মহিষাদল এবং নন্দীগ্রামের তিন যুবতীয় মুণ্ডকাটা দেহ উদ্ধারে চাঞ্চল্য তৈরি হয়েছে। শনিবার সকালে তমলুকের গড়কেল্লা গ্রামের একটি পানের বুরুজে নগ্ন অবস্থায় এক তরুণীর মুণ্ডহীন দেহ পড়ে থাকতে দেখা যায়। মৃতদেহের পাশে ফুলমালা ও পূজার অন্যান্য সামগ্রী পড়েছিল। গ্রামবাসীদের অনুমান, তন্ত্রসাধনার জন্য এইভাবে নগ্ন করে যুবতীর মাথা কাটা হয়েছে। এই ঘটনায় এলাকায় চাঞ্চল্য ছড়িয়েছে। যুবতীর পরিচয় জানতে তদন্ত শুরু করেছে তমলুক থানার পুলিশ। 

এদিকে, নন্দীগ্রামের মনুচক গ্রামে ছোট্ট খালের ধারেও এক যুবতীর মুণ্ডহীন দেহ উদ্ধার করেন স্থানীয় বাসিন্দারা। অন্যদিকে, মহিষাদলের ভোলসরাতে রূপনারায়ণ নদীর ধারে আরও এক যুবতীর মুণ্ডকাটা দেহ দেখতে পায় গ্রামবাসীরা। পরে পুলিশ এসে দেহটি নিয়ে যায়। একদিনে তিন যুবতীর মুণ্ডকাটা দেহ উদ্ধার ঘিরে চাঞ্চল্য ছড়িয়েছে।